# Brimin Kipruto

### Wikipedia

Brimin Kipruto (s. 31. heinäkuuta 1985, Korkitony, Marakwet District, Rift Valley Province, Kenia) on kalenjin-heimon marakwet-haaraan kuuluva juoksija. Hänen nimensä on oikeasti Firmin eikä Brimin, mutta se muuttui kohtalokkaasti vuonna 2001, kun Kipruto vei virkailijalle syntymätodistuksensa passia varten, ja hänen nimensä kirjattiin koneelle väärin. Kipruto on itse sanonut nähneensä kun nimi tallennettiin tietokoneelle, ja ajatteli, että hänen täytyy esiintyä jatkossa sillä nimellä minkä he kirjoittivat.

Kipruto on 10-päisen lapsikatraan kolmas lapsi. Hänen vanhempansa ovat maanviljelijöitä. Tällä hetkellä hän asuu synnyinseuduillaan Korkitonyssa ja harjoittelee Kaptagatissa, Eldoretin lähellä. Kipruton managerina toimii Michel Boeting ja häntä valmentavat Patrick Sang ja Joseph Chelimo.

Kipruto aloitti juoksemisen peruskoulussa, ja suurella menestyksellä. Viimeisenä vuonnaan, 1999 hän osallistui kansallisiin peruskoulujen kilpailuihin ja voitti sekä 1500 metrin että 3 000 metrin esteiden kilpailut. Toisen asteen oppilaitoksessa hän neljänä vuonna voitti kansallisissa mestaruuskisoissa 1 500 metriä kahdesti ja estejuoksun kolmesti. Vuosina 1999-2003 hän osallistui Colm O'Connellin vetämille harjoitusleireille legendaarisessa St. Patrick's High Schoolissa.

Vuonna 2001 hän kilpaili Kenian maajoukkueessa Debrecenissä Unkarissa pidetyissä nuorten MM-kilpailuissa ja juoksi hopeaa 2000 metrin estejuoksussa ajalla 5.36,81. Seuraavan kisansa Kenian ulkopuolella hän juoksi vuonna 2003 Afrikan nuorten mesteruuskilpailuissa Kamerunissa, jossa hän tuli myös toiseksi, tällä kertaa 3000 esteillä ajalla 8.46,74.

Vuoden 2003 joulukuussa Kipruto valmistui Kipsoenin toisen asteen oppilaitoksesta ja liittyi Kaptagatin ammattimaisen valmennuksen alaisuuteen, jossa vielä nykyäänkin harjoittelee. Tuolloin hän juoksi ensimmäistä kertaa Euroopassa Grand Prix -kilpailussa toukokuussa, ja voittikin 1500 metrin juoksu Nijmegenissä ajalla 3.37,97. Yhdeksän päivää myöhemmin hän juoksi Hengelon GP:ssä ja paransi 3000 esteiden ennätystään 28 sekunnilla aikaan 8.05,52, jolla hän myös voitti juoksun. Taakse jäivät niin maajoukkuetoveri Paul Kipsielei Koech (8.05,92) kuin Ateenan kilpakumppani Ali Ezzine (8.19,93).

Kenian raaoissa ja armottomissa, 1 500 metriä merenpinnan yläpuolella käydyissä olympiakarsinnoissa hän sijoittui toiseksi heti Ezekiel Kemboin jälkeen ajalla 8.17,1, ja lunasti paikkansa Ateenaan. Samaan aikaan hän oli Kenian nuorten maajoukkueessa, ja päätti kilpailla esteiden sijaan 1 500 metrillä ja jäi vasta pronssille vedettyään ensin huikean eron (800 metriä alle 1.53). Hän kuitenkin juoksi oman ennätyksensä 3.35,96 ja sai kokea karvaan mutta opettavaisen oppitunnin juoksun saloista.

Ateenan olympialaisissa Kipruto oli hopeasijallaan osaltaan tuomassa Kenialle kolmoisvoittoa yhdessä Ezekiel Kemboin ja Paul Kipsielei Koechin kanssa. Kenian edustajat tiputtivat kyydistä kaikki muut paitsi neljänneksi sijoittuneen Qatarin Musa Amer Obaidin, joka hänkin on alkujaan Kenian kansalainen, alkuperäiseltä nimeltään Moses Kipchirchir. Koko kärkinelikko kuuluu vieläpä samaan kalenjin-heimoon. Kipruton aika oli 8.06,11. Kemboi voitti uudella olympiaennätyksellä 8.05,81.

2005 MM-kilpailuissa Kipruto sijoittui estejuoksussa pronssille Saif Saaeed Shaheenin ja Kemboin vanavedessä.

## [muokkaa] Saavutukset

### [muokkaa] 1500 metriä

2004 nuorten MM-kilpailut: | pronssia | 3.35,96 | Grosseto | 15.7.2004

### [muokkaa] 2000 m esteet

Nuorten MM-kisat 2001: | hopeaa | 5.36,81 | Debrecen | 15.7.2001

### [muokkaa] 3000 m esteet

2005 yleisurheilun MM-kilpailut: | pronssia | 8.15,30 | Helsinki | 9.8.2005
2. IAAF World Athletics Final: | 6. sija | 8.16,45 | Monaco | 19.9.2004
2004 kesäolympialaiset: | hopeaa | 8.06,11 | Ateena | 24.8.2004

### [muokkaa] Maastojuoksun lyhyt matka

2005 maastojuoksun MM-kisat: | 37. sija | 12.26 | St. Etienne-St. Galmier | 19.3.2005

## [muokkaa] Henkilökohtaiset ennätykset

1500 m: | 3.35,96 | Grosseto | 15.7.2004
3000 m: | 7.55,54 | Doha | 13.5.2005
2000 m esteet: | 5.36,81 | Debrecen | 15.7.2001
3000 m esteet: | 8.04,22 | Rooma | 8.7.2005

Haettu osoitteesta http://fi.wikipedia.org../../../b/r/i/Brimin_Kipruto_73ee.html

Luokat: Kenialaiset estejuoksijat | Kenialaiset keskimatkojen juoksijat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Français